section_heading: Životopis
paragraph_text: Od 1946. godine obavljao je dužnost sarajevskog rabina. Pored revnosnog obavljanja vjerskih dužnosti, aktivno je učestvovao u Židovskoj zajednici na teritoriju SR Bosne i Hercegovine. Zahvaljujući požrtvovanom radu, bliskosti, suradnji i poštovanju svih ostalih konfesija i vlasti imenovan je za nadrabina SFR Jugoslavije. Tu dužnost je obavljao sve do svoje smrti, 1968. godine. Tokom života više puta je posjećivao Izrael i grob roditelja, te iako je dugo razmišljao da poput roditelja odseli u Izrael i tamo bude pokopan, nakon razgovora sa sinovima odlučio je ostati u Bosni i Hercegovini. Imao je sedmero unučadi. Dana 16. prosinca 1966. umrla mu je žena Rahela. Menahem Avram Romano je preminuo 31. listopada 1968. godine, nepune dvije godine nakon supruge, u svome sarajevskom stanu. Pokopan je uz sve vjerske i državne počasti, uz prisustvo velikog broja inozemnih rabina, na pročelju sefardskog groblja na Barama (u Sarajevu) pored mošti supruge Rahele.